གསར་དར་གྱི་བྲོ་ནི་བགྲངས་ཀྱིས་མི་ལང་ལ་ལོ་རྒྱུས་ཀྱི་རྒྱུན་ཐུང་བས་འདིར་ངོ་སྤྲོད་མི་བྱའོ།།གླུ་ལའང་གླིང་བུ་དང་།ཁ་སྦྲེང་།སྒྲ་སྙན།རོལ་མོ་སྣ་ཚོགས་ཀྱིས་རམ་འདེགས་དང་རང་སྐྱ་བའི་སྒོ་ནས་ལ་གླུ་དང་།བརྩེ་དུང་གི་གླུ།གླུ་ཤགས་དང་གཞས་མོ་འདེབས་པའི་གླུ།བཞོ་མས་བཞོ་གླུ་དང་།རྫི་གླུ་དང་།སྟོན་བཅད་པའི་གླུ།ནས་རྡུང་ཞོར་གྱི་གླུ།གྱང་རྡུང་བའི་གླུ་དང་།ལྷག་ཏུ་མ་ཎི་མགུར་དབྱངས་དང་བཛྲ་གུ་རུའི་རྒྱང་འབོད་བཅས་དབྱངས་སུ་གྱེར་ནས་ལེན་སྲོལ་བཟང་པོ་དེས་དཀའ་ཁག་ལ་འཕྲད་སྐབས་སེམས་ཤུགས་མི་ཉམས་པའི་སླད་དུ་མུན་པ་ལ་ཉི་ཟེར་ཕོག་པ་ལྟར་ནུས་པ་ཆེན་པོ་མཁོ་འདོན་སྤྲོད་པ་ནི་སྨོས་མ་དགོས་པ་རེད།དེ་རྣམས་ཉམས་པ་སོར་ཆུད་དང་མ་ཉམས་གོང་སྤེལ་དུ་བྱས་ཏེ་མགར་ཐར་ལྷ་སྡེས་རྒྱུན་བསྐྱངས་སོ།།